Դայդո

Դայդո Ֆլորիան Կլու դը Բունեվիալ Արմսթրոնգ (անգլ.՝  և ֆր.՝ Dido Florian Cloud de Bounevialle Armstrong, դեկտեմբերի 25, 1971(1971-12-25), Քենսինգթոն), բրիտանացի փոփ երգչուհի, հանդես է գալիս իր իսկական անվամբ՝ Dido:


== Կենսագրություն ==
Դայդոն կիսով չափ ֆրանսիացի է։ Մայրը՝ ֆրանսուհի Քլերը, գրական գործակալ է, իսկ ազատ ժամանակ՝ բանաստեղծուհի, իսկ հայրը՝ իռլանդացի Ուիլյամ Արմսթրոնգը, գրահրատարակիչ է։ Ծնողները մկրտության ժամանակ նրան տվել են Ֆլորիան անունը, բայց ընտանեկան միջավայրում անվանում են Դայդո։ Ըստ դավանանքի՝ Դայդոն կաթոլիկ է։ Վեց տարեկանից հաճախել է Լոնդոնի Հիլդհոլսկյան երաժշտական դպրոցը։ Տասը տարեկանում նա արդեն տիրապետում էր դաշնամուր, ջութակ և բլոկֆլեյտա երաժշտական գործիքներին։ Ի դեպ, այդ ֆլեյտան Ֆլորիանը մի անգամ գողացել է դպրոցից։
Ամուսնացած է Ռոեն Գեվինի հետ։ 2011 թվականի հուլիսին ծնվել է նրանց որդին՝ Սթենլին։


== Գործունեություն ==
Դայդոն իր կարիերան սկսել է որպես հրավիրված երգչուհի «Faithless» խմբում, որտեղ մասնակցում էր իր եղբայրը՝ Ռոլլո Արմսթրոնգը։ Դայդոյի մասնակցությամբ ձայնագրված «Faithless»-ի երկու ալբոմները՝ «Reverence»-ը և «Sunday 8pm»-ը, դարձել են պլատինե։ «No Angel» ալբոմը 2001 թվականին դարձել է ամենավաճառվող ալբոմը Մեծ Բրիտանիայում։ Նրա երկրորդ ալբոմը՝ «Life for Rent»-ը, թողարկվել է 2003 թվականի վերջին։
Դայդոյի կարիերան սկսվել է 1997 թվականին, երբ «Arista Record»-ից «Clive Davis»-ի հետ կնքած պայմանագրի համաձայն՝ ձայնագրվել է նրա առաջին ալբոմը՝ «The Highbury Fields»-ը։ 1997 թվականի ապրիլին ձայնագրվել է «Զգուշացեք, դռները փակվում են» ֆիլմի սաունդթրեքը՝ «Thank you» երգը։ Ավելի ուշ այս երգն օգտագործվել է ամերիկյան «HBO» ընկերության «Եթե պատերը կարողանային խոսել 2» ֆիլմում։
1999 թվականին «Here with Me» երգը հայտնվել է «Պանդուխտների քաղաք» հեռուստասերիալի գրադրվագում։ Նույն տարվա հունիսին թողարկվել է նրա առաջին CD-ն՝ «No Angel»-ը, որն ուշադրության է արժանացել լոնդոնյան մամուլի կողմից։
Դայդոն համաշխարհային հռչակ է ձեռք բերել այն բանից հետո, երբ 2000 թվականին ամերիկացի ռեփեր Էմինեմը իր «Stan» երգի համար օգտագործել է Դայդոյի «No Angel» ալբոմի «Thank You» երգի կրկներգը։ Էմինեմի «The Marshall Mathers LP» ալբոմը, և մասնավորապես «Stan» երգը, ակտիվորեն քննարկվել են համաշխարհային մամուլում, և Դայդոն չէր կարող աննկատ մնալ։ Ավելին, նա նկարահանվել է այդ երգի տեսահոլովակում, որտեղ խաղացել է Սթենի ընկերուհու դերը։ «MTV»-ին տված հարցազրույցում Դայդոն խոսել է համագործակցության մասին․ 

Դայդոն մասնակցել է Սթինգի շրջագայությանը Մեծ Բրիտանիայում, թողարկել երկրորդ սինգլը՝ «Thank You»-ն։ 2001 թվականի հուլիսին «No Angel» ալբոմը չորրորդ անգամ դարձել է պլատինե։ 2001 թվականին Դայդոն առաջադրվել է «Brit Awards»-ում՝ որպես բրիտանացի լավագույն երգիչներից մեկը։
2001 թվականի օգոստոսին՝ ավարտելով Հյուսիսային Ամերիկայի շրջագայությունը, Դայդոն սկսել է աշխատել նոր ալբոմի վրա՝ «Life for Rent»: «Life for Rent» երգը գրել է հոր ժամանակավոր ապաքինումից հետո։ Բրիտանացի քննադատները նրան անվանել են 2003 թվականի առավել վառ վերադարձ։ Երգչուհին նոր սկավառակը գրել է իր եղբոր՝ «Faithless»-ի անդամ Ռոլլոյի և Մադոննայի հետ աշխատող Ռիք Նոուլսի համահեղինակությամբ։ «White Flag»-ը ալբոմի առաջին սինգլն է։ Դայդոն կարծում է, որ հատկապես առաջին երգն է ներկայացնում ամբողջ ալբոմը։
2013 թվականի մարտի 4-ին կայացել է չորրորդ ստուդիական ալբոմի՝ «Girl Who Got Away»-ի թողարկումը։


== Մրցանակներ և անվանակարգեր ==
2001 թվականի փետրվար - «Brit Awards»Անվանակարգեր՝ Բրիտանացի լավագույն կին սոլո արտիստ

2001 թվականի ապրիլ - «Blockbuster Entertainment Awards»Անվանակարգեր՝ լավագույն կին - նոր արտիստ

2001 թվականի սեպտեմբեր - «MTV երաժշտական տեսահոլովակի մրցանակաբաշխություն»Անվանակարգեր՝ «Thank You» - լավագույն կանացի տեսահոլովակ։ Էմինեմի «Stan» երգի տեսահոլովակի նկարահանումներին մասնակցությունը նրան տվել է ևս 5 անվանակարգ՝ տարվա տեսահոլովակ, լավագույն տղամարդկային տեսահոլովակ, լավագույն ռեփ տեսահոլովակ, լավագույն ուղղություն (Dr. Dre & Philip Atwell), լավագույն կինեմատոգրաֆիա (Dakek Wolski):


== Սկավառակագրություն ==


=== Ալբոմներ ===


== Որոշ փաստեր ==
Դայդոյի «No Angel» ալբոմի «Here with Me» երգը ներառվել է «Իրական սեր» ֆիլմի սաունդթրեքում։
Դայդոն համալսարանում սովորել է իրավաբանի մասնագիտությամբ, բայց չի ավարտել այն, որովհետև նրան հրավիրել են շրջագայության «Faithless» խմբի հետ։
Բրիտանական ազգային կուսակցության աջ թևն իր պաշտոնական կայքում մեջբերումներ է արել «White Flag» և «This Land Is Mine» երգերից՝ դրանց վերագրելով ազգայնական երանգ (մաշկի սպիտակ գույնով մարդկանց գերակշռությունը)։ Հետագայում նրանք ստիպված են եղել հրաժարվել այդ փորձից, քանի որ Դայդոն չի ցանկացել վերագրել իրեն որևէ հասարակական միավորման։
Շվեդ կոմպոզիտոր Մաքս Մարտինի հետ միասին Դայդոն համահեղինակել է Բրիթնի Սփիրսի 2001 թվականի «Britney» ալբոմի «I'm Not a Girl, Not Yet a Woman» երգը։ Երգը նաև ներառվել է «Խաչմերուկ» ֆիլմում և արժանացել «մրցանակի» «Ոսկե ազնվամորի» մրցանակաբաշխության ժամանակ՝ որպես «Վատագույն օրիգինալ երգ»։
Դայդոյի երկրորդ՝ «Life for Rent»  ալբոմը, պարունակում է թաքնված երգ՝ «Closer», որը երկու րոպե դադարից հետո հաջորդում է եզրափակիչ «See the Sun» երգին։
Դայդոյի ցանկությանը հակառակ՝ «Life for Rent» ալբոմը Մեծ Բրիտանիայում, Ավստրալիայում և Եվրոպայի որոշ երկրներում «Copy Control» տեխնոլոգիայի միջոցով պաշտպանվել է պատճենումից։
Երգչուհու «My Lover’s Gone» երգը բրազիլական «Կլոն» հեռուստասերիալի սաունդթրեքն է։
«White Flag» երգը ամերիկյան «Սմոլվիլի գաղտնիքը» սերիալի սաունդթրեքն է (3-րդ եթերաշրջանի 2-րդ սերիայում)։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
«Safe trip home» ալբոմի պրոմոկայք Archived 2020-11-09 at the Wayback Machine.
Դայդո Արմսթրոնգի լուսանկարներ Archived 2007-09-27 at the Wayback Machine.